- Hindi News
- Local
- Bihar
- Bihar News; 1985 Bihar IAS Tripurari Sharan Appointed New Chief Secretary, Transfer posting Of 6 Other IAS
नए मुख्य सचिव की पोस्टिंग:1985 बैच के IAS त्रिपुरारी शरण बनाए गए बिहार के नए मुख्य सचिव, 6 अन्य IAS की भी ट्रांसफर-पोस्टिंग
त्रिपुरारी शरण मुख्य सचिव रैंक में अरुण सिंह के बाद दूसरे सबसे सीनियर अधिकारी हैं। फिलहाल राजस्व परिषद के अध्यक्ष-सह-सदस्य थे।
बिहार में नए मुख्य सचिव की पोस्टिंग हो गई है। 1985 बैच के भारतीय प्रशासनिक सेवा के अधिकारी त्रिपुरारी शरण बिहार के अगले मुख्य सचिव नियुक्त किए गए हैं। शुक्रवार को ही निवर्तमान मुख्य सचिव अरूण सिंह का कोरोना से निधन हो गया था। त्रिपुरारी शरण मुख्य सचिव रैंक में अरुण सिंह के बाद दूसरे सबसे सीनियर अधिकारी हैं। वह फिलहाल राजस्व पर्षद के अध्यक्ष-सह-सदस्य थे। हालांकि इनका कार्यकाल काफी छोटा रहने की उम्मीद है। त्रिपुरारी शरण 30 जून 2021 को रिटायर हो जाएंगे।
सात IAS अधिकारियों का हुआ है तबादला
बिहार में नए मुख्य सचिव की पोस्टिंग के साथ ही छह अन्य IAS अधिकारियों की भी ट्रांसफर-पोस्टिंग हुई है। सामान्य प्रशासन विभाग ने इसकी अधिसूचना जारी कर दी है।
- संजीव कुमार सिन्हा (1986 बैच), मुख्य जांच आयुक्त, सामान्य प्रशासन विभाग, बिहार, पटना को स्थानांतरित करते हुए अगले आदेश तक अध्यक्ष-सह-सदस्य, राजस्व पर्षद, बिहार, पटना के पद पर पदस्थापित किया जाता है।
- सुधीर कुमार (1988 बैच), मुख्य परामर्शी, बिहार राज्य योजना पर्षद, पटना (अतिरिक्त प्रभार-जांच आयुक्त, सामान्य प्रशासन विभाग, बिहार, पटना) को स्थानांतरित करते हुए अगले आदेश तक मुख्य जांच आयुक्त, सामान्य प्रशासन विभाग, बिहार, पटना के पद पर पदस्थापित किया जाता है।
- श्रीमती वन्दना किनी (1989 बैच), आयुक्त, भागलपुर प्रमंडल, भागलपुर (अतिरिक्त प्रभार-आयुक्त, मुंगेर प्रमंडल, मुंगेर) को स्थानांतरित करते हुए अगले आदेश तक अपर मुख्य सचिव, श्रम संसाधन विभाग, बिहार, पटना के पद पर पदस्थापित किया जाता है। श्रीमती किनी अगले आदेश तक अपर मुख्य सचिव, कला, संस्कृति एवं युवा विभाग, बिहार, पटना के अतिरिक्त प्रभार में रहेंगी।
- मिहिर कुमार सिंह (1993 बैच), प्रधान सचिव, श्रम संसाधन विभाग, बिहार, पटना को स्थानांतरित करते हुए अगले आदेश तक आयुक्त, तिरहुत प्रमंडल, मुजफ्फरपुर के पद पर पदस्थापित किया जाता है।
- प्रेम सिंह मीणा (2000 बैच), सचिव, वित्त विभाग, बिहार, पटना को स्थानांतरित करते हुए अगले आदेश तक आयुक्त, भागलपुर प्रमंडल, भागलपुर के पद पर पदस्थापित किया जाता है। मीणा अगले आदेश तक आयुक्त, मुंगेर प्रमंडल, मुंगेर के अतिरिक्त प्रभार में रहेंगे।
- मनीष कुमार (2005 बैच), आयुक्त, तिरहुत प्रमंडल, मुजफ्फरपुर (अतिरिक्त प्रभार-आयुक्त, दरभंगा प्रमंडल, दरभंगा) को स्थानांतरित करते हुए अगले आदेश तक आयुक्त, दरभंगा प्रमंडल, दरभंगा के पद पर पदस्थापित किया जाता है।
15 अप्रैल को कोरोना पॉजिटिव हुए थे अरुण सिंह
भारतीय प्रशासनिक सेवा के 1985 बैच के अधिकारी अरुण कुमार सिंह को 27 फरवरी 2021 को ही बिहार का मुख्य सचिव बनाया गया था। बीते 15 अप्रैल को उनकी कोरोना रिपोर्ट पॉजिटिव आई थी। इसके बाद उन्हें पटना के पारस अस्पताल में भर्ती किया गया था। यहीं शुक्रवार दोपहर बाद उन्होंने अंतिम सांस ली। उनके निधन पर CM नीतीश कुमार, नेता प्रतिपक्ष तेजस्वी यादव सहित अन्य नेताओं ने शोक जताया। उनका अंतिम संस्कार राजकीय सम्मान के साथ किया गया।
tgl_Latn eng_Latn eus_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva